Rossiya Davlat Dumasida yangi parlament markazi maketining taqdimoti bo‘lib o‘tdi. Uchta byuro me’morlari o‘z loyihalarini deputatlarga taqdim etdi. RIA Novosti agentligining xabar berishicha, yangi markaz qurilishi 2016 yili boshlanadi. Qurilish komissiyasi rahbari Vladimir Resinning so‘zlariga qaraganda, tanlov komissiyasi iyun oyi oxiri va iyul oyi boshida uchta loyihadan birini tanlaydi. Boshlang‘ich rejaga ko‘ra, yangi markaz maydoni 345 ming m kvadratni tashkil etadi. Resin qurilish narxini 1.5 mlrd dollarga baholadi.